Emilia Baylo

Emilia Baylo (Lleida, Katalunia, 1946ko abenduaren 1a –Zaragoza, Aragoi, 2022ko ekainaren 9a) lleidar dantza klasikoko dantzari, koreografo eta maistra izan zen.

 Bizitza 
Baylok dantza klasikoa ikasi zuen Maria de Avila dantzariarekin, bere eskolan hezitako dantzari eta irakasle talde baten belaunaldiko kide izanik, Victor Ullate, Carmen Roche eta Carmen de la Figuera, besteak beste. 18 eta 24 urte bitartean aritu zen profesionalki dantzan. Gero, 40 urtez aritu zen profesionalak trebatzen, Centro Mercantil Industrial y Agrícola antzokian lehenik, eta haren dantza estudioan gero, 2018an kaleratu zuten arte.

Bere ikasleen artean dantzari arrakastatsu asko daude, hala nola, Miguel Angel Berna, Ruth Miró (Victor Ullateren balleteko lehen dantzaria hamalau urtez; Béjart Ballet Lausanneko izarra hamar urtez; Lyongo Operako balleteko lehen dantzaria), Nieves Baquero, Víctor Orive (dantzaria Ullateren konpainian urtetan, koreografoa), Natalia Arregui (dantzaria Víctor Ullateren konpainian hamabost urtez), Iris Pomares, Natalia Santiago, Inma Chopo, Elena Gil Más edo Ana Continente.   

Gainera, Memoria de Bolero: una comedia musical izeneko lana koreografiatu zuen, Dantza Garaikideko Topaketa Koreografikoaren hainbat ediziotan parte hartu zuen eta Sormenari ateak zabalduz: Artea ikasteko, osasunerako eta zoriontasunerako tresna gisa mintegiko hizlaria izan zen.

 Aintzatespenak 
2018an, Vicky Calavia errealizadoreak La ciudad de las mujeres dokumentalerako protagonista aukeratu zuen. Hurrengo urtean, 2019an, Baylo hautatu zuten Dantzaren Nazioarteko Egunaren Mezua irakurtzeko, Zaragozan egindako ospakizunean.

Hil ostean, Dantza eta Ikerketako VII. Kongresu Nazionalean (2022), Bayloren omenezko bideo bat proiektatu zen. Ildo beretik, CISNES erakusketa. Zaragozako Dantza Klasikoaren Ehun Urte (2022) Baylo Dantza estudioan hasten da.https://www.zaragoza.es/cont/paginas/actividades/documento/dossier_cisnes.pdf

2023an, Logroñoko dantzaren basoan bere izena jarri zioten Dantzaren Nazioarteko Egunaren harira landatutako zuhaitzetako bati.

 Erreferentziak 

 Kanpo estekak 
 Emilia Baylo Dokumentala / 2018
 Maria Avilakoa.
 Emilia Baylori elkarrizketa

Kategoria:Lleidarrak
Kategoria:Kataluniako dantzariak
Kategoria:Emakume dantzariak
Kategoria:Kataluniako koreografoak
Kategoria:Emakume koreografoak
Kategoria:Dantza irakasleak